Ved du noget? Tip os på 1224@eb.dk eller SMS/MMS på 1224 (koster alm. takst)

Et par, der er mistænkt for opfattende bedragerier mod ældre i blandt andet i Københavnsområdet og flere andre steder på Sjælland, bliver nu efterlyst offentligt.

Mohamed Sahsah og en kvinde blev i går fængslet in absentia i Frederiksberg Ret.

Nu efterlyser Københavns Politi så parret, der er på flugt med deres søn på halvandet år.

- Parret er vidende om, at de er eftersøgte af politiet, men det er politiets opfattelse at de skjuler sig. Parret vil også blive eftersøgt internationalt, skriver politiet i en pressemeddelelse.

- Vi anser sagen for værende meget alvorlig, siger politikommissær Ove Randrup, Afdelingen for Økonomisk Kriminalitet i Københavns Politi.

Politiet vil gerne høre for borgere, der har kendskab til parrets opholdssted eller ser de efterlyste. Man skal ikke selv rette henvendelse til personerne men blot kontakte politiet.

Mohamed Sahsah er dansk-marokaner. Han er 28 år, almindelig af bygning og 171 cm høj med brune øjne og sort hår.

Kvinden er dansk-filippiner og 33 år.

Parret kører i en sort Mercedes 200 CDI Coupè, årgang 2016 med registreringsnummeret, BA 49097.

Politiet har medsendt dette billede af en bil, der er samme model, som den parret færdes i.

Politiet kan kontaktes på telefon 114.